n_a

Avandu vahila tsindege vagaywa Endege kuvitila kuvigulu hagati ekeveye ku na VOLCANO. Umundu nunina kukigulu keveye ku na VOLCANO kwigulu kwene. siwilana hasi mba kandi uhiliiywi nikigulu kyene yiki kali wenywe, uloleka ku mba.Endege nigwiyi ku eloleka hitsiyi ,mba, kigila kwigulu kwe kigulu nu kutakatifu kwa Nyasaye. Na Nyasaye siyenya umundu amanye agaviswa ku mba. Kandi munyanza gaveye vutswa malala mele kuli ago kuvigulu. Munyanza muveye mu nevindu naho tsinyama kuli tsiveye mu vigulu na tsimeli tsia manywa tsinzila tsia tsitsilamu. Kandi tsindege sitsivita hagati he inyanza mba. Tsitsila ku ndulu kuli kuvigulu,ku Nyasaye yavisa amang'ana gege mu vindu vyene yivi.

MUNDU ATULA HAYI

 ILIUVA niye MUSATSA, naïve mundu musatsa ololeke kandi uvala se liuva. MWELI niye mundu mkali niye uhelitsa naho kuli mweli guhelitsa ma gwivula Tsing'ereng’ani. Mkali yivula naho ahelitsa natula mu mweli mayivula avana kuli mweli kandi gwivula Tsing’ereng’ani. Kigulu nikyo inda yo mundu mukali umwana naveye mu. Umwana niyenya kwivulwa kutula mu inda yo umundu mkali akola kuli IMBULA IHIZA niyenya kwivulwa. Umundu mkali alolekaa mulufu kandi mulwaye kuli vigulu vilolekitsa imbula niyenya kukuba ma imigera jitanga kwitsula na ILIME liva kuvulimu kuli umukana niyenya kwivula atanga kumanyia iliva lia amatsi gatula muye nigalomba inzira yo mwana atsilamu manyima isungi naho luvuva lwo mwana agonamu lwa lwadika ma omwana inyima yivulwa.

MISAMBWA

 Avalogooli vakale avakulu valanga Nyasaye MUSAMBWA. Kandi avandu valiava kutsa kale valangwa MISAMBWA. Umundu uwali niyakutsa kale ma vandu vanga nivalomba umuluka naho, vitanga umutugu gutahitswa amasahi. Avandu vakuu vahenzanga kuinyama yene yiyi makandi vahenza kuvyo munda kuli Kim MARA ne LIKUDUMANI namasahi gene halala ne inyama yene. Inyama here inzakanyu ligali ma kandi amakudumani nigataveye amalahi dave, vamanya MSAMBWA gusuyi Kandi avandu nivakili kulia ku inyama yene yiyi, Vakan. valasa hasi valole amamonyo nigaliaku. Ni valoli amamonyo nigasuyi vamanya sambwa jisuyi. Mundu uveye KIZIRI, UMULEMA, WO MWANDU, WE KIGUKU UMUSIRU, IDIMBIDI, UMBOKU, WEKEVOYO, WELINEGE ... LILALA, WEKEVEERE no lugano lundi lwosi lwovulema siyavugilwa asingilili naho agimili ku mutugu gwo kulomba musambwa mba. Nyasaye nia ya ikindu ikyoneka ku mugitsi yigu, mavalombe ne miluka yigi Nyasaye naho Mis ambwa jamanya gyisamiha umugitsi gwene yigu. U mundu uwali niyavugililwa nc HIILI kusingilila miluka niye uwarana UVWALI nokutsia MUKIGULU kusaala ma Nyasaye ayanza.(Soma Zaburi 15: 1)

 AVAKALI

 Sihali ho ne lilago iliavugilila umundu mkali ukuva ahimbi anaho kusingilila MULUKA MBA. Gwalange umujiru umunene ku mkali kusingila naho ukuvida. Muluka sigwalange vudiku mba, umuluka gwa vudiku gwalange gwo mkali pemusatsa ukwenya umwana. Na muluka gwe misambwa gwakoleka mugamba kale ilmuva nilitu.